บาทเปิด 31.19 บาทต่อดอลล่าร์
เงินบาทเปิดตลาด 31.19 บาทต่อดอลล่าร์ ตลาดคาดกนง.คงดอกเบี้ย มองแกว่งในกรอบ 31.15-31.25
28 มี.ค. 2561

เงินบาทเปิดตลาด 31.19 บาทต่อดอลล่าร์ ตลาดคาดกนง.คงดอกเบี้ย มองแกว่งในกรอบ 31.15-31.25นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 31.19 บาท/ดอลลาร์ อ่อนค่าจากช่วงปิดตลาดเย็นวานนี้ที่ระดับ 31.17 บาท/ดอลลาร์ เคลื่อนไหวในทิศทางเดียวกับภูมิภาคหลังมีแรงซื้อดอลลาร์กลับมา"บาทอ่อนค่าตามภูมิภาคหลังมีแรงซื้อดอลลาร์กลับเข้ามา ส่งผลให้ดอลลาร์แข็งค่าเมื่อเทียบกับทุกสกุลเงินหลัก" นักบริหารเงิน กล่าวนักบริหารเงินประเมินกรอบการเคลื่อนไหวของเงินบาทวันนี้ไว้ที่ 31.15-31.25 บาท/ดอลลาร์"ผลประชุม กนง.วันนี้น่าจะส่งผลกระทบในวงจำกัด เนื่องจากตลาดคาดว่าจะยังคงอัตราดอกเบี้ยนโยบายไว้เท่าเดิมที่ระดับ 1.5% ต่อไป โดยมีเหตุผลเพื่อรักษาระดับการฟื้นตัวทางเศรษฐกิจ" นักบริหารเงิน กล่าว